แวะมาแถวรถไฟฟ้าวงเวียนใหญ่อีกแล้วค่ะ แต่งวดนี้มาโดยรสเมล์แล้ว ระหว่างทางเลยสังเกตเห็นร้านคาเฟ่ร้านนี้เข้าพอดี ไหนๆใกล้เที่ยงแล้วเลยขอแวะมาใช้บริการหน่อยละกัน

ร้าน GoodLuck Cafe นี้ ตั้งอยู่ทางลงรถไฟฟ้าวงเวียนใหญ่ทางออก 1 ค่ะ เดินลงบันไดมาแล้วให้กลับหลังหัน เดินมาทางด้านที่จะไปวงเวียนใหญ่ค่ะ(ส่วนทางกับการวิ่งของรถไฟฟ้า) ร้านจะอยู่ทางขวามือ ป้ายร้านเป็นสีเหลืองวดใสเห็นชัดเจน ที่นี่เป็นร้านที่ ... เราชักไม่แน่ใจว่าเป็นคาเฟ่รึป่าวค่ะ เพราะเดินเข้ามานอกจากจะมีมุมให้สั่งอาหารแล้ว ยังมีมุมชั้นวางหนังสือการ์ตูน วางขายของโบราณ เหมือนเค้าแบ่งโซนนึงมาขายอาหารแบบไม่มีกั้นสัดส่วนเลย เออแนวดี!! ที่ร้านเน้นขายเป็นพวกขนมอบ ขนมปังปิ้ง เครื่องดื่ม เมนูอาหารจานเดียวมีแค่อย่างเดียวค่ะ คือสปาเก็ตตี้คาโบนาร่า ((เพลงมา))~????แล้วชั้นจะเลือกอะไร ได้ม้ายยย~

เมนูที่สั่งวันนี้ แน่นอนค่ะ
:: สปาเก็ตตี้คาโบนาร่า 139฿ ::
อู้ววววว ราคาสูงใช่ย่อยเลย เป็นสปาเก็ตตี้คาโบนาร่าที่ครีมซอสข้นมาก โรยมาด้วยเบคอน จิงๆระหว่างนั่งรอได้ยินเสียงเค้าเวฟด้วย 555+ มิน่า เบคอนถึงดูเหมือนทอดเกรียมขนาดนั้น แต่รสชาติก็โอเคนะคะ ทานได้ แต่ไม่คุ้มราคาเท่าไหร่
:: โกโก้เย็น 55฿ ::
เครื่องดื่มเราสั่งเป็นโกโก้เย็นค่ะ โกโก้รสเข้มดีราดมาด้วยนมสด ไม่หวานมาก ทานได้กำลังอร่อยเลย 

ภายในร้านตกแต่งได้แนวมากค่ะ สาวๆฮิปสเตอร์คงชอบ ใครสนใจตามมาลองได้นะคะ ;))